
	ACTA (EXTRACTE) 


	Expedient núm.: 
	Òrgan col·legiat: 

	JGL/2018/48 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	3 de desembre de 2018 

	Durada 
	des de les 19.00 fins a les 21.10 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades
Ramon Xandri i Solé, 2n tinent d’alcaldia
Yasmina Valderrama i Ramallo, regidora de Salut, Polítiques d’Igualtat i Joventut


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 2184/2018. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de cinc euros (5,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


 
	Expedient 2197/2018. Creu Roja Joventut El Solsonès – ajut Campanya Recollida de Joguines 2018/2019

	Favorable
	Tipus de votació: unanimitat

	Vista la sol·licitud presentada i subscrita per la tècnica de Creu Roja Joventut El Solsonès, en què demana una aportació econòmica per contribuir a la Campanya de Recollida de Joguines 2018/2019 que s’entregaran a les famílies amb escassos recursos econòmics el dia 4 de gener de 2019, de les 16.00 a les 18.00 hores, a la seu de Creu Roja El Solsonès;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir un ajut de dos‑cents euros (200,00 €). D’acord amb la Llei 38/2003, de 17 de novembre, general de subvencions, per poder cobrar la subvenció atorgada caldrà acreditar el compliment de l’objecte de la subvenció pública, aportant els documents de justificació que tot seguit es detallen:
- Document que acrediti la realització de l’actuació.
- Cost total de l’actuació (còpia de les factures i altres documents de valor probatori equivalent).
- Finançament de l’actuació (recursos propis i altres ajuts).
- Full de dades bancàries.
Els documents justificatius hauran de tenir correspondència amb l’any de concessió de la subvenció i s’hauran d’aportar dins aquesta mateixa anualitat a no ser que s’hagi sol·licitat pròrroga. L’incompliment d’aquests requisits porta implícita la renúncia a l’ajut i es procedirà d’ofici a la seva revocació.


 
	Expedient 2230/2018. Consell Comarcal del Solsonès – nou vehicle pel servei de transport adaptat del Solsonès

	Favorable
	Tipus de votació: unanimitat

	Vista la sol·licitud presentada i subscrita per la presidenta del Consell Comarcal del Solsonès, en què exposa que el Consell Comarcal del Solsonès disposa d'un nou vehicle pel servei de transport adaptat del Solsonès, un servei que presta el Consell, finançat pel departament de Treball, Afers Socials i Famílies i demana, temporalment, fins que no s'hagi reorganitzat i replantejat el servei per poder-lo ampliar, disposar d'algun equipament municipal on poder tancar el vehicle que fins ara prestava aquest servei;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que podran tancar el vehicle als baixos de la Sala Polivalent.


CONTRACTACIÓ
	Expedient 1171/2018. Contracte menor d'obra – Recuperació d'escuts, gàrgoles i altres elements de pedra

	Favorable
	Tipus de votació: unanimitat

	Vist que, mitjançant Provisió d'inici de data 30 d’octubre de 2018, es va acreditar la necessitat d'aquest Ajuntament de contractar les obres per a la recuperació d'escuts, gàrgoles i altres elements de pedra;
Vist que en relació a aquestes obres es disposa dels pressupostos següents:
- RSU, per un import de 5.985,00 €, més 21% d'IVA
- RJR, per un import de 6.100,00 €, més 21% d'IVA
- IAB, per un import de 6.500,00 €, més 21% d'IVA;
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el contracte d'obra amb el contractista RSU, amb NIF núm. *259G, atès que és l'oferta més avantatjosa, i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 5.985,00 €
Impostos: 1.256,85 €
Total: 7.241,85 €.
Segon. L'objecte del present contracte és dur a terme les obres de: Recuperació d'escuts, gàrgoles i altres elements de pedra.
El codi CPV és el següent: 45451100-4.
Tercer. Aprovar la despesa corresponent a la prestació d'aquestes obres, amb càrrec a l'aplicació:
Exercici     Aplicació pressupostària     Import          IVA/IGIC          Total
  2018                1530 61900               5.985,00 €          21%           7.241,85 €
del vigent pressupost.
Quart. En tot cas, la factura haurà de contenir els següents esments:
DIR3 Codi d'entitat: L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


 
	Expedient 2067/2018. Contracte menor d'obra – Pavimentació de l'accés a la pista d'skate-park

	Favorable
	Tipus de votació: unanimitat

	 Vist que, mitjançant Provisió d'inici de data 16 de novembre de 2018, es va acreditar la necessitat d'aquest Ajuntament de contractar les obres per a la pavimentació de l'accés a la pista d'skate-park;
Vist que en relació a aquestes obres es disposa dels pressupostos següents:
- Construccions Joan Colell Boix, SL, per un import de 5.202,00 €, més 21% d'IVA
- Brichs, obres i construccions, SL, per un import de 5.125,00 €, més 21% d'IVA
- Construccions Josep Clotet, SA, per un import de 4.915,00 €, més 21% d'IVA.
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el contracte d'obra amb el contractista Construccions Josep Clotet, SA, amb NIF núm. A25027939, atès que és l'oferta més avantatjosa, i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 4.915,00 €
Impostos: 1.032,15 €
Total: 5.947,15 €.
Segon. L'objecte del present contracte és dur a terme les obres de: Pavimentació de l'accés a la pista d'skate-park.
El codi CPV és el següent: 45233200-1.
Tercer. Aprovar la despesa corresponent a la prestació d'aquestes obres, amb càrrec a l'aplicació:
Exercici     Aplicació pressupostària     Import          IVA/IGIC          Total
  2018                1530 61900                4.915,00 €         21%           5.947,15 €
del vigent pressupost.
Quart. En tot cas, la factura haurà de contenir els següents esments:
DIR3 Codi d'entitat: L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


CONVENIS
	Expedient 2181/2018. Conveni de col·laboració amb Dinamització Turística Voliacs, SCCL – gestió i dinamització del Pou de Gel de Solsona

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i Dinamització Turística Voliacs, SCCL per a la gestió i dinamització turística del Pou de Gel de Solsona i que es transcriu tot seguit:
«Conveni de col·laboració per a la gestió i dinamització turística del Pou de Gel de Solsona
Solsona, 5 de desembre de 2018
Reunits
D’una banda, el Sr. David Rodríguez i González, alcalde-president de l’Ajuntament de Solsona, actuant en el seu nom i representació, amb domicili al carrer del Castell, 20 i amb NIF núm. P2525700G.
D’altra, el Sr. Albert Colell i Riu, president de Dinamització Turística Voliacs, SCCL (en endavant Voliacs), actuant en el seu nom i representació, amb domicili al Casal de Cultura, bústia 42, 25280 de la ciutat de Solsona i amb CIF núm. F25825217.
Les parts es reconeixen mútuament en la qualitat en què intervenen la capacitat legal necessària per atorgar aquest conveni i a aquest efecte,
Exposen
I. L’Ajuntament de Solsona, a través de la regidoria de Turisme, té per missió general la promoció i el foment del turisme, el comerç, la cultura i el lleure a la ciutat.
II. Dinamització Turística Voliacs, SCCL, té com a fins socials dinamitzar turísticament Solsona i el Solsonès a partir de la creació, difusió i comercialització de serveis i productes culturals i turístics. A més es compromet a fer-ho amb un caràcter sense afany de lucre, i segons els principis de l’economia social i solidària.
III. Els treballadors de Dinamització Turística Voliacs, SCCL, exerciran les funcions de guia turístic. L’entitat serà l’encarregada de vetllar per a què les persones que ofereixin el servei disposin dels coneixements i les competències professionals requerides, per tal de donar un servei de guiatge de qualitat a la ciutat de Solsona.
IV. Que és d’interès de les parts dinamitzar l’equipament municipal del Pou de Gel i oferir un horari d’obertura regular, així com visites guiades sota demanda de grups.
Per tot això, les parts
Disposen
Primer. Objecte
Aquest conveni té per objecte reflectir la col·laboració de l’Ajuntament de Solsona i de Dinamització Turística Voliacs, SCCL, per dur a terme la gestió del Pou de Gel de la ciutat de Solsona.
Segon. Obligacions Dinamització Turística Voliacs, SCCL
a) L’obertura de l’espai, venda de tiquets i les visites guiades seran realitzades pels treballadors de Dinamització turística Voliacs, SCCL que serà l’entitat encarregada de vetllar per a què les persones que ofereixin el servei disposin dels coneixements i les competències professionals requerides per tal d’oferir un servei de qualitat.
b) Les visites guiades es realitzaran en grups reduïts segons la capacitat del Pou de Gel i les característiques del grup.
c) Voliacs es compromet a cobrir l’obertura regular de l’equipament “Pou de Gel” segons el calendari i els horaris pactats anualment amb l’Ajuntament de Solsona, i recollits en l’annex a aquest conveni. En cada obertura s’oferirà un servei de visita guiada per als clients durant els últims 30 minuts de cada franja horària, moment en el qual el Pou de Gel romandrà tancat.
d) Voliacs es fa responsable de la relació laboral amb tot el personal que dugui a terme les tasques pròpies d’aquest conveni.
e) Tot el personal de Voliacs haurà d’anar degudament acreditats durant tot el servei.
f) Durant l’horari d’obertura Voliacs vetllarà per a la preservació i bon ús de l’equipament, tot informant a l’Ajuntament el més aviat possible de qualsevol incidència observada.
g) Voliacs farà setmanalment el servei de neteja bàsic de l’equipament, excepte un cop al mes que l’Ajuntament el contractarà a una empresa externa.
h) Voliacs disposarà necessàriament d’una assegurança de responsabilitat civil al corrent de pagament, que cobrirà la totalitat dels danys i perjudicis a persones i a béns propis i a tercers que es puguin derivar de la realització de l’esmentada activitat, i es compromet a posar-ne un còpia de l’esmentada pòlissa per un valor mínim de 100.000 €, a disposició de les autoritats que la requereixin. Pel que fa als equipaments municipals l’Ajuntament ja té contractada l’assegurança pertinent.
i) Voliacs serà l’entitat responsable de cobrar l’import corresponent als tiquets venuts del Pou de Gel, tant el derivat de l’horari d’obertura regular com del que correspongui de les visites guiades regulars que s’ofereixen a la ciutat, que inclogui aquest equipament, per després ingressar-ho durant els primers deu dies del mes següent al compte corrent de l’Ajuntament ES34.0081.0214.8600.0130.0031. Aquest import ingressat correspondrà al total mensual detallat en un full de càlcul que Voliacs s’encarregarà de passar.
Pel que fa a les visites concertades al Pou de Gel a grups, tant si es fa com a complement d’una altra part de la ciutat com no, Voliacs passarà el detall de nombre de persones de cada grup a final de mes i n’ingressarà ’import corresponent a un compte corrent de l’Ajuntament.
j) Voliacs haurà d’abonar les factures a favor de l’Ajuntament de Solsona en un termini màxim de 30 dies, a comptar des de la recepció de la factura.
k) Voliacs es compromet a trametre trimestralment a l’Ajuntament de Solsona les certificacions d’estar al corrent de pagament amb la Tresoreria de la Seguretat Social, l’Agència Tributària, i l’Agència tributària Catalana.
Tercer. Obligacions Ajuntament de Solsona
a) Es facilitarà a Voliacs targetes distintives (amb els logotips de les parts representades) com a guies acreditats de Solsona, que hauran de portar penjades en un lloc visible.
b) L’Ajuntament de Solsona es compromet a pagar 15€+IVA en concepte de guiatge per cada guia que entri al Pou de Gel per donar servei a una visita concertada fora d’horari per a grups. Voliacs facturarà mensualment l’import total per aquest concepte a l’Ajuntament.
c) L’Ajuntament de Solsona es compromet a pagar 15€+IVA per hora d’obertura del Pou de Gel a Voliacs en concepte dels serveis prestats en la gestió d’aquest equipament. Voliacs facturarà mensualment l’import total per aquest concepte a l’Ajuntament.
d) L’Ajuntament de Solsona es compromet a pagar 10€+IVA setmanalment en concepte de neteja del Pou de Gel a Voliacs, excepte una setmana al mes en què la neteja es fa a càrrec de l’empresa contractada per l’Ajuntament. Voliacs facturarà mensualment l’import total per aquest concepte a l’Ajuntament.
e) L’Ajuntament fixa els preus per entrada al Pou de Gel en l’ordenança municipal núm. 30 reguladora del preu públic del serveis de promoció turística i comercial de Solsona, el contingut de la qual es reprodueix a l’annex del conveni.
f) L’Ajuntament de Solsona haurà d’abonar les factures a favor de Dinamització turística Voliacs, SCCL en un termini màxim de 30 dies, a comptar des de la recepció de la factura.
Quart. Promoció i difusió
a) Les parts es comprometen a col·laborar proactivament i a sumar esforços per tal de dinamitzar turísticament l’equipament.
b) Es mantindrà els dies de portes obertes del Pou de Gel per la Festa Major (8 i 9 de setembre) i per les Jornades Europees del Patrimoni
Cinquè. Vigència del conveni
El conveni que avui se signa tindrà una validesa fins el 31 de desembre de 2019. Transcorregut aquest termini podrà prorrogar-se per acord exprés de les dues parts.
I, perquè així consti les parts signen el present conveni per duplicat i a un sol efecte en la data i lloc indicats a l’encapçalament.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


 
	Expedient 2182/2018. Conveni de col·laboració amb Dinamització Turística Voliacs, SCCL – dinamització i gestió de les visites guiades a la ciutat de Solsona

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i Dinamització Turística Voliacs, SCCL per a la dinamització i gestió de les visites guiades a la ciutat de Solsona i que es transcriu tot seguit:
«Conveni de col·laboració per a la dinamització i gestió de les visites guiades a la ciutat de Solsona
Solsona, 5 de desembre de 2018
Reunits
D’una banda, el Sr. David Rodríguez i González, alcalde-president de l’Ajuntament de Solsona, actuant en el seu nom i representació, amb domicili al carrer del Castell, 20 i amb NIF núm. P2525700G.
D’altra, el Sr. Albert Colell i Riu, president de Dinamització Turística Voliacs, SCCL (en endavant Voliacs), actuant en el seu nom i representació, amb domicili al Casal de Cultura, bústia 42, 25280 de la ciutat de Solsona i amb CIF núm. F25825217.
Les parts es reconeixen mútuament en la qualitat en què intervenen la capacitat legal necessària per atorgar aquest conveni i a aquest efecte,
Exposen
I. L’Ajuntament de Solsona, a través de la regidoria de Turisme, té per missió general la promoció i el foment del turisme, el comerç, la cultura i el lleure a la ciutat.
II. Dinamització Turística Voliacs, SCCL, té com a fins socials dinamitzar turísticament Solsona i el Solsonès a partir de la creació, difusió i comercialització de serveis i productes culturals i turístics. A més es compromet a fer-ho amb un caràcter sense afany de lucre, i segons els principis de l’economia social i solidària.
III. Els treballadors de Dinamització Turística Voliacs, SCCL, exerciran les funcions de guia turístic. L’entitat serà l’encarregada de vetllar per a què les persones que ofereixin el servei disposin dels coneixements i les competències professionals requerides, per tal de donar un servei de guiatge de qualitat a la ciutat de Solsona.
IV. Que és d’interès de totes les parts poder oferir de manera coordinada el servei de visites guiades a la ciutat de Solsona durant els caps de setmana, festius i èpoques de més demanda, així com altres visites que es puguin crear en un futur i aquelles a petició de grups concertats. També s’oferiran visites en altres indrets a l’entorn de la ciutat de Solsona quan així se sol·liciti i quan Voliacs disposi de l’oferta corresponent.
Per tot això, les parts
Disposen
Primer. Objecte
Aquest conveni té per objecte reflectir la col·laboració de l’Ajuntament de Solsona i de Dinamització Turística Voliacs, SCCL, per dur a terme la dinamització i gestió de les visites guiades a la ciutat de Solsona.
Segon. Obligacions Dinamització Turística Voliacs, SCCL
a) Les visites guiades seran realitzades pels treballadors de Dinamització turística Voliacs, SCCL que serà l’entitat encarregada de vetllar per a què les persones que ofereixin el servei disposin dels coneixements i les competències professionals requerides per tal d’oferir un servei de qualitat.
Voliacs es compromet a mantenir una oferta de visites guiades als diferents espais de la ciutat de forma regular els caps de setmana i els festius, podent ampliar l’oferta en cas dels ponts o altres dies assenyalats, o en cas de petició per a grups. En l’annex es concreta l’oferta disponible durant l’any, amb les horaris, preus i tipus de visites.
b) Les visites guiades es realitzaran en grups reduïts segons la capacitat dels espais visitats, per tal d’assegurar la qualitat del servei.
c) Voliacs es fa responsable de la relació laboral amb tot el personal que dugui a terme les tasques pròpies d’aquest conveni.
d) El personal de Voliacs haurà d’anar degudament acreditats durant tot el servei.
e) Durant la visita guiada Voliacs vetllarà per a la preservació i bon ús dels equipaments d’interès turístic, que n’és titular l’Ajuntament de Solsona o hi té signat un conveni amb altres parts (el Pou de Gel, Cal Carreras, el Quarto dels Gegants i les restes arqueològiques del pati del bisbe), i que formen part de l’oferta de les visites guiades, tot informant a l’Ajuntament el més aviat possible de qualsevol incidència observada.
f) Voliacs disposarà necessàriament d’una assegurança de responsabilitat civil al corrent de pagament, que cobrirà la totalitat dels danys i perjudicis a persones i a béns propis i a tercers que es puguin derivar de la realització de l’esmentada activitat, i es compromet a posar-ne un còpia de l’esmentada pòlissa per un valor mínim de 100.000 €, a disposició de les autoritats que la requereixin. Pel que fa als equipaments municipals l’Ajuntament ja té contractada l’assegurança pertinent.
g) Voliacs haurà d’abonar les factures a favor de l’Ajuntament de Solsona en un termini màxim de 30 dies, a comptar des de la recepció de la factura.
h) Voliacs es compromet a trametre trimestralment a l’Ajuntament de Solsona les certificacions d’estar al corrent de pagament amb la Tresoreria de la Seguretat Social, l’Agència Tributària, i l’Agència Tributària Catalana.
Tercer. Obligacions Ajuntament de Solsona
a) Es posa a disposició de Voliacs l’Oficina de Turisme de Solsona i del Solsonès com a punt de partida de les visites guiades. A més, Voliacs podrà vendre els tiquets de les visites guiades des de l’oficina.
b) Es facilitarà a Voliacs targetes distintives (amb els logotips de les parts representades) com a guies acreditats de Solsona, que hauran de portar penjades en un lloc visible.
c) L’Ajuntament posa a disposició de Voliacs, per a fer la visita guiada, els equipaments d’interès turístic que n’és titular o té signat un conveni amb altres parts, amb l’objectiu de difondre el patrimoni cultural i folklòric de la ciutat (el Pou de Gel, Cal Carreras, el Quarto dels Gegants i les restes arqueològiques del pati del bisbe), dipositant-ne les claus a l’oficina de turisme. D’altra banda, es pot pactar de manera puntual altres espais de la ciutat per a accions/visites temàtiques, establint horaris i pactes segons correspongui.
d) L’Ajuntament de Solsona haurà d’abonar les factures a favor de Dinamització turística Voliacs, SCCL en un termini màxim de 30 dies, a comptar des de la recepció de la factura.
Quart. Promoció i difusió
a) Les parts es comprometen a col·laborar proactivament i a sumar esforços per tal de dinamitzar turísticament la ciutat i el seu entorn.
b) Les parts es comprometen a establir un calendari de treball on es fixaran els objectius a mig i llarg termini a nivell de gestió de les visites guiades. A més es comprometen a aportar els recursos humans i econòmics necessaris per tal d’assolir els objectius, tenint en compte la disponibilitat pressupostària en cada moment.
c) Quan hi hagi demanda específica d’una visita per part d’ens turístics amb l’objectiu de promocionar el territori, la ciutat i les visites guiades, així com periodistes, tour operadors o semblants, se’ls facilitarà les coses per fer una visita a demanda i se’ls oferirà la visita a cost zero amb tot el suport tècnic de l’Ajuntament i de Voliacs que calgui (prèvia valoració de les parts per l’impacte que pugui tenir), com a contrapartida de la promoció posterior del servei.
Cinquè. Vigència del conveni
El conveni que avui se signa tindrà una validesa fins el 31 de desembre de 2019. Transcorregut aquest termini podrà prorrogar-se per acord exprés de les dues parts.
I, perquè així consti les parts signen el present conveni per duplicat i a un sol efecte en la data i lloc indicats a l’encapçalament.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


 
	Expedient 2231/2018. Conveni de col·laboració amb el Centre Excursionista del Solsonès per a la gestió i utilització del rocòdrom municipal

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i el Centre Excursionista del Solsonès per a la gestió i utilització del rocòdrom municipal i que es transcriu tot seguit:
«Conveni de col·laboració entre l'Ajuntament de Solsona i el Centre Excursionista del Solsonès per a la gestió i utilització del rocòdrom municipal
Solsona, XX de desembre de 2018
Reunits
D’una part, David Rodríguez i González, alcalde de l’Ajuntament de Solsona, en representació d’aquest ens, amb seu al carrer del Castell, 20, 25280 Solsona i amb CIF P2525700G.
I, de l’atra, JAC, amb DNI núm. *971W, president del Centre Excursionista del Solsonès, amb seu al Casal de Cultura i Joventut, local núm. 3, 25280 Solsona i CIF núm. G25307281.
Ambdues parts es reconeixen mútua i recíprocament la capacitat legal suficient i necessària per aquest acte i lliurement:
Exposen
I. Que un dels objectius principals que l’Ajuntament de Solsona (en endavant, l’Ajuntament), a través de la regidoria d’Esports, és el de promoure les activitats de tipus esportiu i que, per a assolir aquest objectiu, posa a disposició de les entitats les instal·lacions esportives municipals.
II. Que entre les instal·lacions esportives de titularitat municipal hi figura el rocòdrom, situat a l’antic accés del pavelló municipal d’esports.
III. Que el Centre Excursionista del Solsonès (en endavant, el Centre) és una entitat esportiva que organitza diverses activitats, una de les quals consisteix en l’escalada.
IV. Que, per a la pràctica de l’escalada, el Centre està interessat en què els seus socis puguin fer ús del rocòdrom municipal.
V. Que és voluntat del Centre i de l’Ajuntament signar un conveni de col·laboració que reguli l’ús del rocòdrom municipal i que defineixi les condicions amb què, en endavant, s’utilitzarà.
En virtut de l’exposat, les parts acorden signar aquest conveni de col·laboració de conformitat amb les següents:
Clàusules
Primera. L’Ajuntament cedeix al Centre l’ús del rocòdrom municipal per tal que totes aquelles persones que siguin sòcies de l’entitat, amb un mínim d’un any d’antiguitat, puguin realitzar-hi, de manera gratuïta, pràctiques d’escalada. 
Quedaran exclosos d’aquest any d’antiguitat tots els nens i nenes menors de 12 anys.
Segona. En contraprestació a l’acordat a la clàusula primera, el Centre pren els compromisos que es relacionen a continuació:
1. Programar, desenvolupar i difondre activitats per als associats i públic en general i col·laborar, amb l’organització d’activitats que l’ Ajuntament vulgui desenvolupar relacionades amb l’àmbit esportiu del Centre.
2. En casos de campionats o activitats del Centre, aquest presentarà una programació de reserva d’ instal·lació, com a mínim, una setmana abans del campionat o de l’activitat.
3. Mantenir un contacte directe amb la Federació Catalana per a poder-se acollir als programes d’ajuda, subvencions... que es convoquin.
4. Informar als associats, mitjançant els canals de comunicació propis del Centre, del funcionament de la instal·lació, així com de l’abonament del preu de lloguer, que s’haurà de fer als encarregats de les instal·lacions municipals.
5. Instar en els seus comunicats als associats a tenir cura del correcte funcionament i a vetllar pel bon ús de les instal·lacions.
6. Difondre publicitat a tots els socis i sòcies mitjançant correus electrònics...
7. Realitzar treballs de petita entitat en els béns mobles (no en els immobles), com el canvi i manteniment en bon estat, de les vies i preses, la neteja de les preses i la dotació de material fungible a la instal·lació.
8. Avisar els encarregats de les instal·lacions municipals dels possibles desperfectes en l’estructura de la instal·lació.
9. Revisar l’estat de les preses i matalassets, fent-se càrrec del manteniment d’aquestes i, quan calgui, de la seva reposició.
10. Facilitar als responsables de les instal·lacions esportives municipals el llistat actualitzat dels socis de l’entitat que tinguin un any d’antiguitat i que, per tant, puguin accedir gratuïtament a la utilització del rocòdrom així com la llista de nens i nenes menors de 12 anys.
Tercera. Els compromisos que, en virtut d’aquest conveni, assumeix l’Ajuntament són els següents:
1. Mantenir la infraestructura de mitjana i gran volum, especialment la dels béns immobles, com l’estructura (amb la seva renovació total després del període de vida útil aconsellat per als fabricants) i l’aparença general de les instal·lacions (pintura, vidres...).
2. Vetllar pel funcionament ordinari de les instal·lacions esportives: neteja dels vestidors de la zona esportiva, activació del servei de calefacció en el període corresponent, verificació del correcte funcionament dels escalfadors d’aigua i control dels usuaris de les instal·lacions (amb el cobrament de l’import corresponent per la utilització efectuada de la instal·lació).
3. Facilitar la promoció de l’esport de base (fins els 18 anys), amb la qual cosa les classes extraescolars de les escoles de la comarca seran gratuïtes.
4. Mantenir les instal·lacions obertes en els horaris i dies que treballi el personal encarregat del manteniment de les instal·lacions municipals.
5. Reservar el rocòdrom, tant per a socis com per als no socis, sempre en la mateixa setmana de la utilització d’aquest i previ pagament de la quantitat per al servei que s’efectuarà.
Quarta. En el cas que calgui realitzar modificacions i/o millores al rocòdrom, s'informarà i es procurarà tenir en compte l’opinió dels representants del Centre. En tot cas, la decisió final serà sempre municipal.
Cinquena. Sempre, i amb l’acord previ d’ambdues parts, es pot modificar i/o afegir qualsevol clàusula del present contracte que tingui per objectiu la millora del servei i l’adaptació a les normatives vigents. 
Sisena. El conveni que avui se signa tindrà una validesa fins el 31 de desembre de 2019. Transcorregut aquest termini podrà prorrogar-se per acord exprés de les dues parts.
Setena. No obstant l’acordat a la clàusula anterior l’Ajuntament es reserva el dret d’anulació d’aquest contracte per causes que consideri millor per a la gestió, tant esportiva com administrativa, de la instal·lació. A més a més, l’incompliment de qualsevol clàusula de les abans esmentades, per qualsevol d’ambdues parts, pot derivar a l’anul·lació d’aquest conveni.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament.
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


 
	Expedient 2158/2018. Prorroga convenis amb l'Agència de l'Habitatge de Catalunya per a la borsa de mediació i pel programa de mediació per al lloguer social

	Favorable
	Tipus de votació: unanimitat

	D’acord amb el que preveu el pacte desè del/s Conveni/s subscrit/s entre l’Ajuntament de Solsona i l’Agència de l’Habitatge de Catalunya, respecte a la Borsa de Mediació per a l’any 2014, prorrogat/s l’any 2015, 2016, 2017 i 2018 mitjançant les corresponents addendes.
Amb la finalitat de donar continuïtat a les tasques que desenvolupa en el territori la Borsa de mediació en matèria d’assessorament i serveis relatius a l’habitatge, en el marc del Decret 75/2014, de 27 de maig, del Pla per al dret a l’habitatge,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda subscriure l’addenda/es de pròrroga del/s convenis de col·laboració en relació amb la Borsa de mediació, situada al municipi de Solsona, proposada/es per l’Agència de l’Habitatge de Catalunya, per a l’any 2019.


CULTURA
	Expedient 2153/2018. INS Francesc Ribalta – utilització material

	Favorable
	Tipus de votació: unanimitat

	Vista la sol·licitud presentada i subscrita per la directora de l'INS Francesc Ribalta, en què demana poder utilitzar dos podis, l’equip de so, deu cadires, dues taules, dos tauler amb els cavallets corresponents i la col·laboració de la brigada municipal en el trasllat del material i en la col·locació d'una pancarta el dia 14 de desembre, de les 8.30 a les 15.00 hores, per dur a terme el sorteig d’unes paneres en benefici de La Marató de TV3, que es durà a terme a l’espai situat davant l’Ajuntament;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 2154/2018. Futbol Base Solsona Arrels – utilització Sala Polivalent i material

	Favorable
	Tipus de votació: unanimitat

	Vista la sol·licitud presentada i subscrita pel representant del Futbol Base Solsona Arrels, en què demana poder utilitzar la Sala Polivalent amb el seu equipament tècnic i taules, cadires i bidons el dia 14 de desembre de les 18.00 a les 24.00 hores, per poder dur a terme l'acte de presentació de l'àlbum de cromos del futbol;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 2195/2018. Consell Comarcal del Solsonès – utilització material

	Favorable
	Tipus de votació: unanimitat

	Vista la sol·licitud presentada i subscrita per la presidenta del Consell Comarcal del Solsonès, en què demana poder utilitzar l'equip de megafonia i dos micròfons de diadema el dia 21 de desembre, a les 20.00 hores, al pati gòtic del Consell Comarcal, per dur a terme l'acte de lliurament del Premi Solsonès;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


HISENDA
	Expedient 2207/2018. Aprovació del padró fiscal de la taxa per ocupació de terrenys d'ús públic amb taules i cadires amb finalitat lucrativa, tercer trimestre 2018

	Favorable
	Tipus de votació: unanimitat

	Atès que ha estat confeccionat el padró de la Taxa per ocupació de la via pública amb taules i cadires del tercer trimestre de l’any 2018;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró fiscal corresponent al tercer trimestre de l’any 2018 de la Taxa per ocupació de terrenys d’ús públic amb taules i cadires amb finalitat lucrativa.
2. Determinar com a període voluntari de cobrament els mesos de desembre de 2018 i gener de de 2019.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


PERSONAL
	Expedient 2156/2018. Convocatòria C09 – Borsa de treball de professors/es per a l'Escola Municipal de Música de Solsona

	Favorable
	Tipus de votació: unanimitat

	Vist que a l'Escola Municipal de Música de Solsona amb motiu de baixes per IT, maternitats/paternitats, permisos i altres absències és necessari substituir alguns professors/es per poder continuar fent les classes amb normalitat i segons la programació del curs escolar;
Vist que per poder cobrir aquests absències és necessari contractar professors/ores i caldria poder disposar d'una borsa de professors/ores per a poder-ne disposar quan fos necessari;
Vist que s'han redactat les bases per a la creació d'una borsa de treball de professors/ores per a l'Escola Municipal de Música per cobrir temporalment les vacants i/o substitucions que es puguin originar en aquest lloc de treball;
A proposta de la regidora delegada d'Ensenyament,
La Junta de Govern Local, en virtut de les facultats que té delegades per decret de l'Alcaldia 125/2015, de 10 de juliol, i per unanimitat dels assistents, acorda:
1. Aprovar les bases reguladores del procés de selecció per a la creació d'una borsa de treball de professors/es per a l'Escola Municipal de Música de Solsona per cobrir temporalment les vacants i/o substitucions que es puguin originar en aquest lloc de treball a l'Ajuntament de Solsona i que s'adjunten en forma d'annex.
2. Publicar la convocatòria a la pàgina web municipal, al Butlletí Oficial de la Província de Lleida i al Diari Oficial de la Generalitat de Catalunya.
Annex
«Bases de la convocatòria per a la creació d'una borsa de treball de professors/es per a l'Escola Municipal de Música de Solsona
Base primera. Objecte de la convocatòria
L’objecte de la present convocatòria és la creació d’una borsa de treball amb una vigència de quatre anys de professors per l’Escola Municipal de Música de Solsona, als efectes de contractar personal laboral per cobrir vacants de baixes temporals, baixes per maternitat, excedències, renúncies, etc. depenent de les necessitats de recursos humans en les categories i especialitats que es relacionen (Codi de la convocatòria C09/2018, expedient 2156/2018): 
-Acordió
-Bateria
-Cant clàssic
-Cant modern
-Clarinet
-Flabiol i tamborí
-Flauta travessera
-Fiscorn
-Guitarra clàssica
-Guitarra elèctrica
-Piano
-Piano modern
-Saxo
-Trombó de vares
-Trompa
-Trompeta
-Tible
-Tenora
-Viola
-Violí
-Violoncel.
Grup de classificació: A1/A2
Tipus de relació: Personal laboral interí temps parcial
Dedicació: Segons hores lectives assignades
Horari: Segons les necessitats del servei
Sou brut mensual: Segons pressupost municipal i % de jornada.
Les tasques a realitzar són les següents:
- Impartir classe als i les alumnes en la matèria per a la qual han estat designats i controlar el seu funcionament (assistència, puntualitat, faltes de disciplina).
- Elaborar la programació curricular a impartir (preparar continguts i materials).
- Contribuir a la realització de la planificació anual del centre.
- Dur a terme la informació, orientació i avaluació acadèmica dels i les alumnes i desenvolupar el pla d'acció tutorial.
- Establir els reforços educatius i les adaptacions curriculars per als i les alumnes que les necessiten i vetllar per la seva posada en pràctica.
- Mantenir una relació suficient i periòdica amb els pares i mares dels i les alumnes o representants legals per informar-los del seu procés d'aprenentatge i de la seva assistència a les activitats escolars.
- Preparar i participar en activitats, audicions i exàmens.
- Preparar els informes i altres documents acadèmics necessaris per al desenvolupament i valoració del curs.
- Assistir als claustres, les juntes d'avaluació i altres òrgans quan sigui necessari.
- Adoptar en el tractament de dades de caràcter personal les mesures d'índole tècnica i organitzativa establertes i complir la normativa vigent en matèria de protecció de dades de caràcter personal, així com mantenir el deure de secret i confidencialitat en relació a les mateixes, que subsistirà fins i tot una vegada acabada la seva relació laboral amb l'Ajuntament.
- Vetllar per la seguretat i salut en el seu lloc de treball, utilitzant adequadament els equips relacionats amb la seva activitat , d'acord amb els procediments establerts i la normativa vigent en matèria de prevenció de riscos laborals i en coordinació amb el servei de recursos humans (prevenció de riscos laborals).
- I en general altres funcions de caràcter similar que li siguin assignades.
La contractació serà de caràcter laboral interí a temps parcial. La jornada es determinarà en funció de les hores lectives assignades amb el seu corresponent percentatge d’hores no lectives i en funció a les necessitats del servei.
El sistema de selecció dels aspirants s’efectuarà d’acord amb el que preveuen aquestes bases, el Reglament de personal al servei de les entitats locals (en endavant RPEL) i la legislació concordant.
Base segona. Condicions de les persones aspirants
Per ser admeses en el procés selectiu, les persones aspirants, en la data de finalització del termini de presentació de sol·licituds, han de complir els requisits següents:
a) Acreditar la nacionalitat. Les persones estrangeres hauran d’acreditar que estan en
possessió del permís de residència legal a Espanya, excepte: els nacionals d’altres estats membres de la Unió Europea o la dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors. Tampoc el cònjuge, els descendents i els descendents del cònjuge tants dels espanyols com dels nacionals dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors, qualsevol que sigui la seva nacionalitat, sempre que els cònjuges no estiguin separats de dret i els descendents siguin menors de 21 anys o majors d’aquesta edat però visquin a càrrec dels seus progenitors.
b) Posseir la capacitat funcional per a realitzar les tasques pròpies de la plaça convocada.
c) Haver complert 16 anys i no superar l’edat establerta per a la jubilació forçosa.
d) Estar en possessió de coneixements de nivell de suficiència de català (nivell C1) de la Secretaria de Política Lingüística de la Generalitat de Catalunya o dels reconeguts per aquesta com a equivalents, mitjançant la presentació del certificat acreditatiu corresponent o la superació de la prova prevista a la base sisena.
e) Estar en possessió del títol de grau superior de música, professor superior i grau professional de música (Pla 1966), títol de grau mitjà en l’especialitat que correspongui. Els aspirants amb titulacions obtingudes a l’estranger hauran d’acreditar que estan en possessió de l’homologació del títol corresponent.
f) No haver estat separat mitjançant expedient disciplinari del servei de qualsevol de  les Administracions públiques o dels òrgans constitucionals o estatutaris de les Comunitats Autònomes, ni estar inhabilitat absolutament o especialment per a l’ocupació de càrrecs públics per resolució judicial o per a exercir funcions similars a les que es desenvolupaven. En el cas de ser nacional d’un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en els mateixos termes l’accés a l’ocupació pública.
g) No haver estat condemnat per sentència ferma per algun delicte contra la llibertat i indemnitat sexual, corrupció de menors i comerç d’éssers humans, d’acord el que determina l’article 13 apartat 5 de la Llei Orgànica 1/1996, de 15 de gener, de Protecció Jurídica del Menor, modificada per la Llei 26/2015, de 28 de juny.
Base tercera. Presentació de sol·licituds
1. Els/les aspirants que desitgin prendre part en el procés selectiu hauran de presentar sol·licitud en la forma que determina l’article 16, apartat 4, de la Llei 39/2015 d’1 d’octubre de Procediment Administratiu Comú de les Administracions Públiques:
a) Al registre electrònic de l’Ajuntament de Solsona, que trobareu a l’adreça:
https://www.ajsolsona.cat/ca/seu-electronica, al catàleg de serveis, instància genèrica.
b) A les oficines de Correus.
c) A les representacions diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al Registre General de l’Ajuntament de Solsona (carrer del Castell, 20, 25280 Solsona, telèfon 973480050, horari de dilluns a divendres, de 8.30 a 14.30 hores i dissabtes de 9.00 a 13.00 hores).
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via fax (973482361) o via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies naturals comptats a partir de l’endemà de la última publicació de l’anunci de la convocatòria al Diari Oficial de la Generalitat de Catalunya o al Butlletí Oficial de la Província. Les bases es publicaran al tauler d’edictes de l’Ajuntament i a la pàgina web municipal (http://www.ajsolsona.cat/ca/l-ajuntament/ofertes-laborals).
3. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria, i s’hi ha d’adjuntar els documents següents:
1)Fotocòpia del DNI
2)Fotocòpia de la titulació exigida
3)Fotocòpia del certificat de la Secretaria de Política Lingüística, o equivalent, corresponent al nivell suficiència C1 de coneixements del català
4)Currículum vital
5)Certificat d’antecedents penals*
6)Documents acreditatius dels mèrits al·legats per valorar el concurs, de conformitat amb el barem exposat a la base sisena i sense que el Tribunal Qualificador en pugui valorar d’altres que no siguin els aportats. Per acreditar l’experiència caldrà aportar informe de vida laboral.
* En el cas que no s’aporti el certificat d’antecedents penals sol·licitat, les persones aspirants podran presentar una declaració jurada o promesa de no haver estat condemnats per sentència ferma autoritzant a l’Ajuntament de Solsona a comprovar la veracitat de la declaració.
Amb la presentació de la sol·licitud, els/les aspirants queden assabentats/des i donen el seu consentiment al tractament de les dades de caràcter personal que són necessàries per a la gestió del procés selectiu i per a la resta de tramitació de l’expedient, d’acord amb la normativa vigent sobre protecció de dades de caràcter personal.
Base quarta. Admissió dels/de les aspirants
1. Un cop finalitzat el termini de presentació de sol·licituds, l’Alcaldia de l’Ajuntament dictarà una resolució, en el termini màxim de deu dies, en què declararà aprovada la llista de persones admeses i excloses, el dia, l’hora i el lloc de realització de les proves i la composició nominal dels òrgans de selecció. S’assenyalaran les causes d’exclusió dels aspirants.
2. Aquesta resolució es publicarà al tauler d’edictes de l’Ajuntament de Solsona i al web municipal (http://www.ajsolsona.cat/ca/l-ajuntament/ofertes-laborals). En aquest últim mitjà, en aplicació de la Llei orgànica 15/1999, de 13 de desembre, de protecció de dades de caràcter personal, en la publicació l’aspirant realitzarà la recerca de la seva situació (admès o exclòs) identificant al document la numeració del registre d’entrada de la sol·licitud.
3. Es concedirà un termini de deu dies hàbils, improrrogables, per a reparacions i possibles reclamacions. Les al·legacions presentades es resoldran en el termini de deu dies següents a la finalització del termini per presentar-les. Transcorregut aquest termini sense que s’hagi dictat resolució, les al·legacions s’entendran desestimades.
4. Si no es presenten esmenes a la llista d’aspirants d’admesos i exclosos, es considerarà elevada a definitiva i no caldrà tornar-la a publicar. Si s’accepta alguna reclamació, es procedirà a notificar-la al/la recurrent en els termes que estableix la LRJPAC.
5. Tot seguit, s’esmenarà la llista d’admesos i exclosos, i es publicarà al tauler d’anuncis i al web municipal de l’Ajuntament la llista definitiva.
Base cinquena. Tribunal qualificador
1. El tribunal tindrà la composició següent:
- Un terç designat a proposta de l’Escola d’Administració Pública de Catalunya.
- Un terç de personal tècnic de la corporació, llevat que no n’hi hagi cap que reuneixi els requisits d’imparcialitat i professionalitat requerits legalment.
- Un terç de personal tècnic en la matèria, que pot ser o no personal de la mateixa corporació.
Farà les funcions de secretari un membre del tribunal.
2. La designació nominal dels membres del Tribunal, i la dels respectius suplents, es publicarà al tauler d’anuncis de l’Ajuntament de Solsona i el web municipal, juntament amb la llista provisional d’admesos i exclosos al procés selectiu.
3. El tribunal no pot constituir-se ni actuar sense l’assistència del president, el secretari i almenys la meitat dels seus membres, siguin titulars o suplents.
4. El tribunal pot disposar la incorporació a les seves tasques d’assessors especialistes per a totes o algunes de les proves.
5. L’abstenció i recusació dels membres del tribunal s’ha d’ajustar al que preveuen els articles 23 i 24 de la Llei 40/2015, d’1 d’octubre, de règim jurídic del sector públic.
6. Els membres del tribunal i el personal tècnic de suport meritaran, si escau, les indemnitzacions i assistències que mereixin per raó del servei, d’acord amb el Reial decret 462/2002, de 24 de maig, sobre indemnitzacions per raó de servei.
7. El tribunal està facultat per resoldre els dubtes o les discrepàncies que s’originin durant el desenvolupament del procés de selecció.
8. No podran formar part del tribunal el personal d’elecció o de designació política, els funcionaris interins ni el personal eventual. La pertinença als òrgans selectius serà sempre a títol individual, sense que es pugui ostentar en representació o per compte de ningú.
9. En el cas que les persones aspirants no hagin acreditat prèviament el nivell de coneixements de català exigit i a l’efecte del que preveu el Decret 161/2002, d’11 de juny, sobre l’acreditació del coneixement del català i aranès en els processos de selecció de personal i de provisió de llocs de treball de les administracions públiques de Catalunya, el Tribunal pot sol·licitar l’assessorament de persones expertes en matèria lingüística, les quals hauran de col·laborar amb l’òrgan de selecció en la valoració de la prova de coneixements de llengua catalana.
Base sisena. Inici i desenvolupament del procés de selectiu
El procediment de selecció és per concurs, i constarà de les fases següents:
Fase 1. Prova de coneixements lingüístics. Per a aquelles persones que no acreditin disposar del certificat de nivell de suficiència C1 de català de la Secretaria de Política Lingüística de la Generalitat de Catalunya o dels reconeguts per aquesta com a equivalents. Aquesta prova és eliminatòria i té un resultat d’exercici apte o no apte.
Fase 2. Valoració de mèrits. Consisteix en la valoració del currículum dels aspirants, d’acord amb el barem següent, i sempre sobre la documentació acreditativa aportada dins el termini de presentació d’instàncies (l’experiència s’acredita amb l’Informe de vida laboral). 
Fase 2.1. Experiència professional docent (fins a un màxim de 2,00 punts). 
a) Per cada mes complet impartint ensenyament en escoles de música o conservatori: 0,1 punts.
b) Per cada mes complet impartint ensenyaments musicals en centres d’educació primària, secundària o universitària, 0,05 punts.
No es computen els serveis prestats simultàniament amb d’altres igualment al·legats. Es considera que un mes comprèn 30 dies.
Fase 2.2. Formació complementària (fins a un màxim d’1,50 punts).
Per a la realització de cursos de formació, seminaris o jornades que tinguin una relació directa amb la plaça objecte de la convocatòria, fins a un màxim d’1 punt. La valoració de cada curs es farà segons la documentació d’aquesta i en base a l’escala següent:
– de 4 a 10 hores: 0,10 punts per curs
– de 11 a 20 hores: 0,20 punts per curs
– de 21 a 40 hores: 0,40 punts per curs
– de 41 hores o més: 0,50 punts per curs.
La formació acreditada en què no consti el nombre d’hores lectives no es valorarà. Les diferents edicions d’un mateix curs seran valorades un sol cop. 
Fase 2.3. Mèrits artístics, mencions d’honor i premis extraordinaris: Es puntuaran a raó de 0,25 punts per precepte degudament acreditat. Puntuació màxima 1 punt.
Fase 3. Entrevista personal. No tindrà caràcter obligatori i tractarà sobre qüestions relacionades amb les funcions a realitzar pel lloc a proveir i amb l’experiència professional de l’aspirant. La puntuació màxima a atorgar en aquesta prova serà de 2 punts.
Base setena. Funcionament de la borsa de treball, contractació i període de prova
1. Un cop finalitzat el procés de selecció, el Tribunal farà pública la qualificació de les persones aspirants en el tauler d’edictes de l’Ajuntament i al web municipal per ordre de puntuació final i segons l’especialitat.
2. Es constituirà una borsa per a cadascuna de les especialitats.
3. Segons les necessitats s’anirà convocant als aspirants per odre de puntuació obtinguda al procés de selecció. Si l’aspirant rebutja l’oferta es procedirà al cridar el següent aspirant i així successivament. La renúncia no suposarà l’exclusió de la borsa, però si el seu pas al darrer lloc de l’ordre de puntuació a partir de la segona crida.
4. L’aspirant que injustificadament no s’incorpori al servei de l’Ajuntament perdrà tots els drets derivats del procés de selecció i del contracte laboral subsegüent.
5. Període de prova. S’estableix un període de prova de dos mesos, finalitzat el qual, en cas de no superar-se, suposarà l’extinció de la relació laboral amb l’Ajuntament. No serà necessari esperar el transcurs total del període de prova si de l’aptitud i funcions de l’ocupant del lloc es manifesta clarament la seva manca d’idoneïtat per ocupar el lloc amb informe del seu responsable.
6. El període de prova forma part del procés selectiu i, si d’acord amb els informes avaluatius, algú no el superés, perdria tots els drets derivats de la convocatòria i es cridaria en les mateixes condicions les persones que el segueixin en l’ordre de puntuació, sempre que hagin superat el procediment de selecció i no hagin obtingut plaça.
Base vuitena. Incompatibilitats
En l’exercici de la funció pública atribuïda a la plaça assignada, és aplicable la normativa vigent sobre el règim d’incompatibilitats en el sector públic, en compliment de la qual l’aspirant, abans d’incorporar-se al servei de l’Ajuntament, haurà d’efectuar una declaració d’activitats i, si s’escau, sol·licitar la compatibilitat o exercir, altrament, l’opció prevista a l’article 10 de la Llei 53/1984, de 26 de desembre, a l’article 10 de la Llei 21/1987, de 26 novembre, i a l’article 337 del Decret 214/1990.
Base novena. Règim d’impugnacions
1. Les llistes definitives d’aspirants admesos i exclosos, i la resolució de contractació poden ser impugnades per les persones interessades, mitjançant la interposició de recurs potestatiu de reposició, en el termini d’un mes. Contra la desestimació del recurs de reposició o bé directament, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l’endemà de la seva notificació.
2. El Tribunal està facultat per resoldre els dubtes o discrepàncies que s’originin durant el desenvolupament del procés de selecció.
En allò que no estigui previst en les bases, es procedirà segons el que determina el RDL 5/2015, de 30 d’octubre, del Text Refós de l’Estatut bàsic de l’empleat públic i el Decret 214/1990, de 30 de juliol, de la Generalitat de Catalunya, i altres disposicions aplicables.»


SALUT
	Expedient 2229/2018. Centre Sanitari del Solsonès – campanya Fem Salut. Gràcies per no fumar!

	Favorable
	Tipus de votació: unanimitat

	L'alcalde dona compte de l'informe tramés per l’arquitecta dels Serveis Tècnics del Consell Comarcal del Solsonès, en relació a la campanya Fem Salut. Gràcies per no fumar!, campanya que recomana no fumar en els accessos als centres sanitaris. El Centre Sanitari del Solsonès és un dels centres adherits a aquesta campanya i, per això, realitzarà retolacions horitzontals de color blanc, amb pintura antilliscant, a l'entrada del tanatori, a l'entrada de la zona d'ambulàncies, a l'entrada del garatge de les ambulàncies, a l'escala i inici de la rampa d'accés al CAP i a l'entrada del servei d'urgències.


SUBVENCIONS
	Expedient 2194/2018. Fundació Volem Feina – aigua locals Fundació, 3r trimestre 2018

	Favorable
	Tipus de votació: unanimitat

	Vista la sol·licitud presentada i subscrita pel president de la Fundació Volem Feina, amb NIF núm. G25468711, en què demana una subvenció per pagar les factures del 3r trimestre de 2018 del subministrament d’aigua potable d’ús domèstic corresponents als locals que té la Fundació;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir una subvenció de cent vint-i-set euros amb vuitanta-dos cèntims (127,82 €) per pagar les factures del subministrament d'aigua potable d'ús domèstic corresponents als trimestres esmentats.


	Expedient NT.2015/59. Subvenció Departament de Cultura – recuperació d'un tram de la muralla de Solsona

	Favorable
	Tipus de votació: unanimitat

	Vista la proposta provisional de les sol·licituds prestades per a obtenir concessió d’ajuts per a la l’execució d’obres de restauració i conservació d’immobles de notable valor cultural per al trienni 2018-2020;
Vista la relació d’actuacions corresponents a l’Ajuntament de Solsona:
CLT004/18/00095. Ajuntament de Solsona. Recuperació d’un tram de la muralla de Solsona al passeig del Vall Calent. 
Concessió provisional 31.044,00 €;
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda:
Primer. Aprovar la proposta provisional de concessió d’ajuts per a l’Ajuntament de Solsona per a l’obra esmentat.
Segon. Acceptar la normativa aprovada que regula la convocatòria de subvencions.


	Expedient NT.2015/59. Subvenció Departament de Cultura – recuperació d'un tram de la muralla de Solsona

	Favorable
	Tipus de votació: unanimitat

	Vista la proposta provisional de les sol·licituds prestades per a obtenir  concessió d’ajuts per a la l’execució d’obres de restauració i conservació d’immobles de notable valor cultural per al trienni 2018-2020;
Vista l’actuació corresponent a l’Ajuntament de Solsona:
CLT004/18/00095. Ajuntament de Solsona. Recuperació d’un tram de la muralla de Solsona al passeig del Vall Calent.
Concessió provisional 31.044,00 €;
Atès que l’import de l’ajut concedit provisionalment és inferior al sol·licitat;
Atès que les bases de la convocatòria preveuen la reducció del pressupost fent una petició de reformulació,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer: Aprovar la reducció del pressupost i la petició de la reformulació de l’ajut per a les obres de restauració i conservació d’immobles de notable valor cultural per al trienni 2018-2010,de concessió d’ajuts per a l’Ajuntament de Solsona per a l’obra esmentat.
Segon Acceptar la normativa aprovada que regula la convocatòria de la subvenció.


	Expedient 2206/2018. Subvenció – Programa operatiu FEDER Catalunya 2014–2020

	Favorable
	Tipus de votació: unanimitat

	Al DOGC núm. 7698, de 3 de setembre de 2018, es va publicar la Resolució PRE/2017/2018, de 25 de juliol, de convocatòria de cofinançament a les entitats locals per als eixos prioritaris 4 i 6 pel PO FEDER de Catalunya 2014-2020.
Al DOGC núm. 7658, de 6 de juliol de 2018, s’havien publicat les bases reguladores per seleccionar les operacions de les entitats locals susceptibles de cofinançament PO FEDER de Catalunya 2014-2020, eixos prioritaris 4 i 6.
Atès que el Consell Comarcal té previst acollir-se a la convocatòria esmentada amb el projecte “Illa Cultural de Solsona, un eix vertebrador del turisme i la cultura al Solsonès”;
Atès que aquest projecte es durà a terme al municipi de Solsona, en els edificis de cal Metge Solé (carrer del Castell, 15) i cal Manel (carrer del Castell, 17), ambdós propietat de l’Ajuntament de Solsona;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
- Aportar el finançament del projecte no cobert per la subvenció del programa operatiu FEDER Catalunya 2014-2020.
- En el cas que el projecte sigui seleccionat i obtingui aquest ajut, formalitzar un conveni amb el Consell Comarcal del Solsonès per a la contractació, execució i justificació de l’ajut.
- Formalitzar amb el Consell Comarcal del Solsonès la cessió dels espais i immobles i l’actuació prevista al projecte en el cas que aquest sigui seleccionat per a ser subvencionat.
- Palesar que aquest projecte compleix amb tots els requisits previstos tant a les bases com a la convocatòria.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

